इसी दौरान फिल्म इंडस्ट्री में सुनिधि चौहान की एंट्री हुई. कुछ साल बाद श्रेया घोषाल भी आईं. संगीतकारों को नई आवाज मिली. अलका यागनिक के पास फिल्मी गाने भले ही कम हुए हों लेकिन उनकी व्यस्तता कम नहीं हुई. वो टूअर करती रहीं. कई रियलिटी शो में जज का रोल निभाती रहीं. बच्चों के रियलिटी शो की वे बेहद लोकप्रिय जज हैं. आज अलका यागनिक ऐसी स्थिति में भी हैं कि वो कई गानों को मना तक कर देती हैं. उन्होंने हिंदुस्तानी फिल्मी संगीत को दर्जनों ऐसे नगमें दिए हैं जिनकी मिठास हमेशा कानों में घुलती रहेगी.